Dude (Looks Like a Lady)

«Dude (Looks Like a Lady)» er ein song av det amerikanske rockebandet Aerosmith. Han vart gjeven ut som den første singelen frå det niande studioalbumet deira, Permanent Vacation i 1987. 

Låten nådde nummer 14 på Billboard Hot 100, nummer 41 på Hot Dance Club Play-lista, nummer fire på Mainstream Rock Tracks-lista, nummer 22 på den kanadiske RPM Top Singles Chart og nummer 45 på UK Singles Chart. Han vart gitt ut på nytt tidleg i 1990 og nådde ein 20. plassen i Storbritannia då. Singelen selde til sølvplate i Storbritannia for å ha selt over 200 000 eksemplar.

Songen vart skriven av vokalist Steven Tyler, gitarist Joe Perry og låtskrivar Desmond Child.

Opphav
Songen, som opphavleg starta som «Cruisin' for a Lady», handlar om ein mann med ein feminin utsjånad, som blir forveksla med ei kvinne. Steven Tyler uttaler i boka Walk This Way: The Autobiography of Aerosmith: «Ein dag møtte me Mötley Crüe, og alle sa: 'Dude! Dude ditt og Dude datt, alt var Dude. 'Dude (Looks Like a Lady)' kom ut av den økta.»

Ifølgje Child kom Tyler på ideen av songen medan han var på ein bar og forveksla Mötley Crüe-vokalisten Vince Neil med ei kvinne med langt blondt hår. Tyler sine bandkameratar gjorde narr av han og spøkte om korleis «fyren såg ut som ei dame.» Mötley Crüe-medlemmen Nikki Sixx seier i boka The Heroin Diaries, at songen var inspirert av Neil.

Joe Perry kom opp med riffet i refrenget, og Tyler kom opp med vokalen i refrenget. Tyler song opphavleg refrenget som «cruisin' for the ladies», men Child kritiserte den lyriske ideen og uttalte at «Eg trur ikkje Van Halen ville sat det på B-sida av si verste plate.» Child uttalte at bandet opphavleg hadde ønskt å bruka teksten «'Cruisin' for the Ladies» i staden for «Dude Looks Like a Lady» av frykt for at sistnemnde ville fornærma det homofile miljøet, men Child fortalde han at «'Eg er homo. Det er ikkje støytande. Det er flott.» og overtydde bandet om å bruka denne teksten.

Kontrovers 
Trass i mainstream-suksessen til songen har «Dude (Looks Like a Lady)» ofte vorte skulda for å vera transfobisk, med «teksten og dei støytande insinuasjonane til musikkvideoen om transkvinner.» I eit intervju i 2012 sa Child om songen: «Eg snakka Aerosmith inn i heile scenariet om ein fyr som går inn på ein strippeklubb og forelskar seg i stripparen på scena, går bak scena og finn ut at det er ein mann.» I 2019 stadfesta Child at songen handla om ein mann som «berre går inn i ein bar og ser denne nydelege blondina oppe på scena og så går backstage etter showet, og så 'tek ho fram ein pistol og prøver å skyta meg.'»

Perry var uroa for at emnet av songen ville fornærma det homofile samfunnet, men Child sa: «Ok, eg er homofil, og eg er ikkje fornærma. La oss skriva denne songen.»

Vox-skribenten Abbey White påpeika at «songen speler òg på ideen om at transkvinner med vilje lurer menn eller er 'i forkledning', at dei er lite attraktive eller fråstøytande.... og på eit tidspunkt blandar pronomen, og går frå 'Oh she like it' i ei linje til 'Oh, he was a lady,' i den neste.»

Child har tilbakevist alle påstandar om transfobi, og skildra songen som «aksepterande» fordi teksten «aldri dømer ei bok etter omslaget, eller kven du kjem til å elska etter kjærasten din.»

Den 27. august 2013 spelte Fox News denne songen medan dei introduserte Chelsea Manning. I tillegg til at kanalen brukte maskuline pronomen og daudnamn, fekk avspelinga av denne songen reaksjonar frå kommentatorar.

Etter at Caitlyn Jenner kalla «Dude (Looks Like a Lady)» «temasongen sin» i 2017, kom det motreaksjonar frå fans og frå LHBT-aktivistar på grunn av det som vart oppfatta som transfobi.

Mottaking
Cash Box sa at songen har «humoristisk tekst kombinert med ein drivande rocketakt.»

Musikkvideo
Videoen til «Dude (Looks Like a Lady)» syner bandet som opptrer live på scena og dessutan tilfeldige stunder av karakterar som portretterer dragartistar, inkludert ein cameoopptreden av A&R-mannen John Kalodner kledd i brudekjole på eit tidspunkt. Dette er ein vits basert på det faktumet at Kalodner alltid kler seg i kvitt. Kona til Joe Perry, Billie, dukkar òg opp i musikkvideoen og lèt som ho speler saksofon på scena.

Det er òg nokre provoserande seksuelle framsyningar, både leidde av songaren Steven Tyler og ei anteken kvinne som har skjørta rive av for å syne «vengjene» til  Aerosmith som ein tatovering på baken. Videoen vart regissert av Marty Callner.

Prisnominasjonar
«Dude» fekk to nominasjonar til MTV Video Music Award i 1988 (den første for bandet). Dei vart nominerte for beste gruppevideo og beste sceneopptreden, men vann ikkje. Bandet gjorde opp for det etter kvart, og vann over 10 «månemenn» og 4 Grammy-prisar på 1990-talet.

Medverkande 

 Steven Tyler – solovokal
 Joe Perry – sologitar, korvokal
 Brad Whitford – rytmegitar
 Tom Hamilton – bassgitar
 Joey Kramer – trommer

Andre medverkande 

 Tom Keenlyside – klarinett, tenorsaksofon, blåsararrangement
 Ian Putz – barytonsaksofon
 Bob Rogers – trombone
 Henry Christian – trompet
 Bruce Fairbairn – trompet, korvokal

Salslister og salstrofé

Vekeslister

Salstrofé

Ettermæle
Songen har lenge vore ein gjengangar på både rockeradio og konsertar, ettersom bandet regelmessig har rotert han inn i settlistene sine opp gjennom åra.

Songen har vore med på ei rekkje seinare samlealbum frå Aerosmith, inkludert Big Ones frå 1994, O, Yeah! Ultimate Aerosmith Hits frå 2002, Devil's Got a New Disguise: The Very Best of Aerosmith, og konsertalbumet A Little South of Sanity frå 1998.

Samtidig med hitlistene vart songen spelt i komediefilmen Like Father Like Son, med Kirk Cameron og Dudley Moore i hovudrollene.

Den profesjonelle wrestleren Roddy Piper dukka opp som gjeste-VJ på MTV kort tid etter utgivinga av songen. I løpet av eit segment vart videoen til songen spelt, etterfølgd av ein Michael Jackson-video.  Piper dukka opp etterpå, fleire gonger messande «Dude looks like a lady!», meint meir som eit stikk til Jackson enn nokon referanse til Aerosmith eller songen.

I 1993 vart songen framståande i filmen Mrs. Doubtfire, under ein montasje av hovudpersonen som knyter band med familien sin i forkledning som kvinne. Songen vart òg brukt i TV-reklamen av filmen. Randi Mayem Singer, forfattaren av Mrs. Doubtfire, krediterer «Dude (Looks Like a Lady)» som ein av dei viktigaste songane som nokosinne er skrivne og som den direkte innverknaden for å skriva manuset. Ho vart sitert på at «Utan ['Dude (Looks Like a Lady)'] ville det ikkje vore nokon Mrs. Doubtfire».

Songen var òg med i filmen It's Pat der hovudpersonen (spelt av Julia Sweeney) syng ein karaokeversjon på bryllaupsfesten deira. Songen passar inn i den løpande vitsen gjennom heile filmen, med referanse til kjønnstvimeininga til Pat.

Songen vart framført live av bandet i filmen Wayne's World 2, og er med på soundtracket til filmen.

I «There's Something About Marrying», den tiande episoden av den sekstande sesongen av den amerikanske animerte TV-serien The Simpsons, syng Veronica songen medan ho barberer seg då Marge ved eit uhell oppdagar han som ein mann utkledt som ei kvinne som er i ferd med å gifta seg med søstera Patty.

Videoen til «Dude (Looks Like a Lady)» er med på karaokespelet SingStar Vol. 2 til PlayStation 3.

Den colombianske songaren og låtskrivaren Shakira song songen saman med Steven Tyler på MTV Icon og inkluderte han òg på settlista si under Tour of the Mongoose.

Songen blir spelt som eit av dei moglege songvala på Rock 'n' Roller Coaster i Disney's Hollywood Studios..

Songen er med i MTV-animasjonsserien Station Zero der DJ Tech spelte på platespelarane sine.

Kjelder

Denne artikkelen bygger på «Dude (Looks Like a Lady)» frå ,  den 14. mai 2023. 
 oppgav desse kjeldene:  

Aerosmith-songar
Singlar frå 1987
Songar skrivne av Desmond Child
Musikkvideoar regisserte av Marty Callner
Songar skrivne av Steven Tyler
Songar skrivne av Joe Perry
Songar produserte av Bruce Fairbairn
Geffen Records-singlar
Songar frå 1987
Glam metal-songar
LHBT-songar
LHBT-kontroversar i musikk